CELEX: 31981D0992
Language: el
Date: 1981-11-26 00:00:00
Title: 81/992/EOK: Απόφαση τής Επιτροπής τής 26ης Νοεμβρίου 1981 περί χορηγήσεως πριμοδοτήσεως γιά τή διατήρηση τών αγελών θηλαζουσών αγελάδων στήν Ιρλανδία γιά τήν περίοδο 1980/81 (Το κείμενο στην αγγλική γλώσσα είναι το μόνο αυθεντικό)

Avis juridique important

|

31981D0992

81/992/EOK: Απόφαση τής Επιτροπής τής 26ης Νοεμβρίου 1981 περί χορηγήσεως πριμοδοτήσεως γιά τή διατήρηση τών αγελών θηλαζουσών αγελάδων στήν Ιρλανδία γιά τήν περίοδο 1980/81 (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 362 της 17/12/1981 σ. 0038

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Νοεμβρίου 1981  περί χορηγήσεως πριμοδοτήσεως για τη διατήρηση των αγελών θηλαζουσών αγελάδων στην Ιρλανδία για την περίοδο 1980/81  (Το κείμενο στην αγγλική γλώσσα είναι το μόνο αυθεντικό)  (81/992/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1357/80 του Συμβουλίου της 5ης Ιουνίου 1980 περί θεσπίσεως καθεστώτος πριμοδοτήσεως των αγελών θηλαζουσών αγελάδων (1), όπως τροποποιήθηκε από τον κανονισμό (ΕΟΚ) αριθ. 1417/81 (2), και ιδίως το άρθρο 6,  Εκτιμώντας:  ότι ο κανονισμός (ΕΟΚ) αριθ. 1885/80 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2397/81 (4) θέσπισε τις λεπτομέρειες εφαρμογής του κανονισμού (ΕΟΚ) αριθ. 1357/80 για την περίοδο 1980/81· ότι για διοικητικούς λόγους η Ιρλανδία δεν θα δυνηθεί να τηρήσει την προθεσμία που προβλέπεται από τον κανονισμό (ΕΟΚ) αριθ. 1885/80 για τη χορήγηση πριμοδοτήσεως · ότι φαίνεται σκόπιμο να επιτραπεί στις ιρλανδικές αρχές να υπερβούν την προθεσμία αυτή·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Για την περίοδο 1980/81 επιτρέπεται στην Ιρλανδία να καταβάλει την πριμοδότηση για τη διατήρηση των αγελών θηλαζουσών αγελάδων εντός των δεκαεπτά μηνών από της ενάρξεως της περιόδου που αναφέρεται στο άρθρο 1 παράγραφος 1 του κανονισμού (ΕΟΚ) αριθ. 1885/80.  Άρθρο 2  Η παρούσα απόφαση απευθύνεται στην Ιρλανδία.  Έγινε στις Βρυξέλλες, στις 26 Νοεμβρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 140 της 5. 6. 1980, σ. 1.  (2) ΕΕ αριθ. L 142 της 28. 5. 1981, σ. 4.  (3) ΕΕ αριθ. L 184 της 17. 7. 1980, σ. 29.  (4) ΕΕ αριθ. L 235 της 21. 8. 1981, σ. 12.